Agjencia e energjisë atomike dhe bisedimet me Iranin
Vizita e drejtorit të agjencisë atomike në Iran, faktor kyç për arritjen e një marrëveshjeje
Krye-inspektori i Agjencisë Ndërkombëtare të Energjisë Atomike tha të shtunën se një raport i detajuar mbi programin bërthamor të Iranit mund të jetë gati deri në fund të vitit, nëse arrihet një marrëveshje mes të Iranit dhe fuqive botërore. Analistët thonë se vizita e tij e fundit në Teheran mund të jetë faktor kyç për arritjen e një marrëveshjeje, dhe më pas për të qenë në gjendje për ta zbatuar me sukses këtë marrëveshje. Heather Murdock e Zërit të Amerikës njofton nga Vjena. Drejtori i përgjithshëm i Agjencisë Ndërkombëtare të Energjisë Atomike, Yukiya Amano tha se një raport mbi programin bërthamor të Iranit do të qartësojë nëse apo kur ndonjëherë Irani u përpoq për të prodhuar një bombë bërthamore. Përparim është arritur në Teheran në javën e fundit, thotë ai, por më shumë punë është e nevojshme që Irani dhe fuqitë botërore të përfundojnë një marrëveshje e cila do të ndalte programin bërthamor të Iranit në këmbim për heqjen e sanksioneve shkatërrimtare ekonomike. Vizita e zotit Amano në Teheran mund të ketë ndihmuar në bindjen e kundërshtarëve të marrëveshjes në Iran për të lejuar inspektorët të hynë në bazat ushtarake, një nga pikat kryesore bllokuese në negociata. Behrooz Bayat, ish-këshilltar i agjencisë ndërkombëtare për energjinë atomike thotë: Udhëheqësi suprem i Iranit Ajatollah Ali Khamenei, ndoshta njeriu më i fuqishëm në Iran, është shprehur kundër marrëveshjes. Richard Nephew, Qendra për Politikë të Energjisë Globale thotë: Zoti Nephew i tha Zërit të Amerikës përmes Skypit se diplomatët duhet ta ri-formulojnë çështjen që ajo të tingëllojë më mirë. Diplomatë nga Irani, Shtetet e Bashkuara, Franca, Rusia, Kina, Britania dhe Gjermania kanë thënë se shpresojnë të arrijnë një marrëveshje në ditët e ardhshme.